  Виталий Пронин    ПИЧИ ПУРГАПичи йыртэмасьёсКылем суббота нуналэ Пичи Пурга ёросысь Ыбдэс гуртысь 5-тӥ классын дышетскись нылаш школае мыныны потӥз. Дорезлэсь кыдёке ӧз вуы, со вылэ машина пыриз. Удмурт Республикая МВД-лэн пресс-службаез ивортэмъя, машинаын пуко вылэм быдэ вуымтэос, рулез бергатэ вылэм 14 аресъем пияш. Ваньзы соос Пермь улосысь, лушкам машинаен Казане мыно вылэм. Нылаш сюрес вылын ик кулӥз.АЛНАШВормон Нуналлы концертАлнашын ортчиз калык творчествоя «Салют Победы» вожвылъяськонлэн зональной этапез.Ӵошатсконэ пыриськизы ёрос конкурсын вормисе потэм коллективъёс но нимаз кырӟасьёс, кылбур лыдӟисьёс. Быгатонлыкъёссэс дунъяз Ижысь жюри.Та конкурсын азьвыл гожтэм кырӟанъёсын ӵош чузъяськизы выльёсыз но. Кылсярысь, крезьгурчи Сергей Кириллов Виктор Ивашкинлэн кылбурезъя гожтэм «Вормон Нунал» кырӟанзэ, сое «Алнаш мылкыд» калык ансамбль быдэстӥз. Та кырӟан залысь вань калыкез пукон интыосысьтызы ӝутӥз.Концертысь умойёссэ номеръёсты Ижкарын ортчоно гала-концертэ басьтозы. Со радъяськоз апрель пумын Калык творчествоя юртын.КИЗНЕРЛумбыт эктӥзыКизнер черкогуртысь 9 классъем школае пиналъёс люкаськылӥзы эктыны. «Аръёс пыр ортчем эктонъёс» ужрадын соос лумбыт эктӥзы калык, эстрада, рэп, вальс эктонъёсыз. Куное вуылӥзы Татарстанысь дышетӥсьёс но. Люкаськемъёс понна эктон дышетонъя мастер-класс ортчытӥзы Кизнерысь культура юртын ужасьёс, Кизнерысь 2 номеро школаысь но Кибья шор ёзо школаысь хореографиен дышетӥсьёс. Та нуналэ 8 пӧртэм калык эктонъёсты дышетӥзы.УВАНылпиос сярысь сюлмаськысаУва ёрос администрациын эскеризы быдэ вуымтэосын герӟаськем ужпумъёсты.Берло дыре йылэ пинал йыртэмасьёслэн лыдзы. Кудӟытӥсь юонэн эшъяськемзы понна 3 пиналъёслы быдэн 500 манет штраф гожтэмын, одӥг пиналлы руль сьӧрын кудӟыса ворттылэмез понна 30 сюрс манет тыриськон тупатэмын, одӥг уж ӝутэмын йырез усыкмытӥсь арбериез возем понна. Быдэ вуымтэ пиналъёссэс визьноданы быгатӥсьтэм мумы-бубыос но кыл кутон улэ кыскемын.ЭГРАЧебер кырӟало глазъёсЭгра ёросын ортчиз эстрада кырӟанлы сӥзем конкурс.Вожвылъяськонэ пыриськизы 13 ёросысь но городъёсысь 30 пала коллективъёс. Чебер куараенызы, сцена вылын асьсэды возьыны быгатэменызы паймытӥзы Глаз ёросысь кырӟасьёс. 5 номинация пӧлысь 4-яз вормизы глазъёс. Удмуртиысь сяна, ас быгатонлыкъёссэс возьматӥзы Набережные Челны городысь лыктэмъёс но.БАЛЕЗИНОУрмем ӟичыБалезино каргуртысь выль микрорайон котырысь калгись ӟичы кырмемын.Со пуныос вылэ урдскем, эскеронъёс ортчытэм бере шараяськиз, ӟичы урмон висёнэн черламын шуыса. Ветеринарияя управленилэн пресс-службаез ивортэмъя, ӵапак Балезино ёросын тужгес ӵем пумиськыло урмем пӧйшуръёс. Берло толэзьёс куспын гинэ 4 учыр пусъемын.КЕЗКлассэн кивалтӥсьКылем арня пумын быгатонлыкъёссэс эскеризы Кез ёросысь классэн кивалтӥсьёс.Вожвылъяськон 2 люкетлэсь ортчиз, 20 дышетӥсь пӧлысь финалэ шедиз 6-ез. Котыр ласянь аслэсьтыз ужаны быгатэмзэ возьматӥз но классэн кивалтӥсьёс пӧлысь устоез луиз Кезысь 1-тӥ школаысь Татьяна Вяткина.ШАРКАН«Беренэс» шумпоттӥзШаркан ёросысь Быгы гуртысь «Беренэс» калык театр нош ик учкисьёссэ шумпоттӥз выль постановкаен.Таяз учыре гуртоос дасяллям Мордовиысь писательлэн А. Терёшкинлэн «Сороковины» пьесаезъя «40-тӥ уяз» спектакль. Пьесаез удмурт кылэ берыктӥз С. Перевощиков. 2 толэзь репетициосы ветлэмзы бере калык азе потӥзы. Гуртоослы спектакль яраз. Туннэ «Беренэсэз» витё Шарканысь культурая юртын.ИЖУдмурт мода16-тӥ оштолэзе Ижысь Генерал юртын ортчоз модалы сӥзем куинетӥ фестиваль - «Эльныл».Фестивальын огъя 15 дизайнеръёс дӥськут коллекциоссэс возьматозы. Удмуртиысь Полина Кубиста, Татьяна Москвина, Зоя Лебедева сяна, татчы вуоз Пермь улосвылысь «Горт» студия. Соос коми-пермяк пужыосын футболкаоссэс возьматозы. Озьы ик Брангуртысь Александр Пилин ваёз гынлэсь лэсьтэм изьыоссэ. Мукет шӧм пыртоз ужрадэз вашкала интыын радъян.Азьвыл Генераллэн юртаз балъёсы трос шоголь нылъёс люкаськыло вал, шуэ фестивалез радъясь Дарали Лели.Дӥськут возьматозы «Mademoiselle Oudmourte» агентствое ветлӥсь нылъёс но. 6+Дасяз Валентина ЕМЕЛЬЯНОВА  